**SKAIDROJUMS Nr.2**

**Atbildes uz saņemtajiem Pretendenta jautājumiem**

**Energoefektivitātes paaugstināšanas būvdarbi daudzdzīvokļu dzīvojamā mājā**

**Parka ielā 25, Koknesē, Identifikācijas Nr. KKP 2018/6**

**1.jautājums.**

Lokālajā tāmē Nr.1, punkts 2.9., un lokālajā tāmē Nr.2, punkts 1.5 un 5.3 - Līmjava (SAKRET BK, vai ekvivalents) nav korekti materiālu daudzumi, pamatojoties uz 24.01.2017.,SIA ‘’SAKRET’’ oficiālas vēstules AS ‘’Attīstības un finanšu institūcijai ALTUM’’- ka līmjavas patēriņš uz nelīdzenām virsmām var sasniegt 7,0-12,0 kg/m2 (vēstule pielikumā).

**Atbilde:**

Lokālajā tāmē Nr.1, punkts 2.9., un lokālajā tāmē Nr.2, punkts 1.5 apjomi pārbaudīti, nesakritības nav konstatētas. Lokālā tāmē Nr.2, punkts 5.3. veikts materiālu daudzuma precizējums.

|  |  |  |  |
| --- | --- | --- | --- |
| 5.0 | ***Pagraba griestu siltināšana ar munerālvates lamelēm h=100mm*** | m2 | 488,00 |
| 5.1 | Akmens vates lameles PAROC CGL 20cy (vei ekvivalents) | m2 | 488,00 |
| 5.2 | Grunts (SAKRET PG vai ekvivalents | l | 244,00 |
| 5.3 | Līmjava (SAKRET BK vai ekvivalents) | kg | 2928,00 |

Pretendentam izvērtēt virsmas kvalitāti un iekļaut to Piedāvājuma materiālu cenā. Materiālu daudzums Nolikuma tehniskajā specifikācijā netiks palielināts.

**2.jautājums.**

Lokālajā tāmē Nr.1, punkti 2.1-2.4. - Fasādes cietā minerālvate (RockWoll Frontrock S vai ekvivalents) biezumi 120 ; 180; 200. RockWoll Frontrock S ražo ar izmēriem tikai no 20 – 50mm. Lūdzam skaidrojumu.

**Atbilde:**

Lokālajā tāmē Nr.1, punkti 2.1-2.4. - Fasādes cietā minerālvate RockWoll Frontrock S drīkst aizvietot ar citu minerālvati, kam ir atbilstoši vai augstāki parametri:

|  |  |
| --- | --- |
| ugunsdrošības klasifikācija | A1 |
| Deklarētā siltumvadītspēja | λD = 0,037 W/m· K |
| Ilglaicīga ūdens absorbcija | ≤ 3.0 kg/m2 |
| Īstermiņa ūdens absorbcija | ≤ 1.0 kg/m2 |
| Stiprība spiedē (pie 10% deformācijas) | ≥ 30 kPa |

**3.jautājums.**

Lokālajā tāmē Nr.1, punkts 4., Fasādes un ailu armēšana ar sietu līmjavā doti 1639,13 m2, bet punktā 5 - gruntēšana, masā tonēts apmetums 1496,62 m2. Lūdzam precizēt apjomus.

**Atbilde:**

Lokālajā tāmē Nr.1, punkts 4., Fasādes un ailu armēšana ar sietu līmjavā apjomi precizēti:

|  |  |  |  |
| --- | --- | --- | --- |
| *5* | ***Gruntēšana, masā tonēts apmetums*** | m² | 1639,13 |
| 5.1 | Grunts (SAKRET PG, vai analogs) | kg | 819,57 |
| 5.2 | Masā tonēts apmetums (SAKRET SBP, vai analogs) 2 mm grauds | kg | 4589,57 |

**4.jautājums.**

Lokālajā tāmē Nr.1, punkts 3., Ailu siltināšana. Vēja izolācijas lenta (ārpuse), Stūra profils ar lāseni (SAKRET ALB-ED-C(01)-25, vai ekvivalents), Loga pielaiduma profils (SAKRET PRT-37909-26, vai ekvivalents), Palodzes pieslēguma profils (SAKRET ALB-EW-CS(01)-20, vai ekvivalents nav korekti materiālu daudzumi. Lūdzam precizēt apjomus.

**Atbilde:**

Apjomi pārbaudīti, nesakritības nav konstatētas. Neskaidrību gadījumā lūdzam precizēt jautājumu.

**5.jautājums.**

Lokālajā tāmē Nr.2, punkts 5., - Pagraba griestu siltināšana ar minerālvates lamelēm h=100 mm, doti 488,00 m2 , pēc projekta dotajiem izmēriem, apjomam vajadzētu būt lielākam. Lūdzam precizēt apjomus.

**Atbilde:**

Apjomi pārbaudīti, nesakritības nav konstatētas.

**6.jautājums.**

Lokālajā tāmē Nr.4, punkts 1.17- Palīgmateriāli 110 kpl. Lūdzam skaidrojumu.

**Atbilde:**

Lokālajā tāmē Nr.4, punkts 1.17- Palīgmateriāli precizēti:

|  |  |  |  |
| --- | --- | --- | --- |
| 1.17 | Palīgmateriāli | Kompl. | 74 |

**7.jautājums.**

Lokālajā tāmē Nr.1, punkts 3.4 un būvprojektā dots - Stūra profils (SAKRET ALB-PC-X04ZN, vai ekvivalents), kurš nav paredzēts ārdarbiem. Lūdzam skaidrojumu.

**Atbilde:**

Lokālajā tāmē Nr.1, punkts 3.4 lūdzam paredzēt izmantot SAKRET ALB-EC-100/150-25 vai ekvivalentu.

**8.jautājums.**

Lokālā tāmē Nr.1 punkts 5.2 dots - masā tonēts apmetums (SAKRET SBP, vai ekvivalents) - SBP ir minerālais dekoratīvais apmetums kura patēriņš ir 2,8kg/m2, bet projektā SAKRET SIP kura patēriņš ir no 3,1-3,3kg/m2. Lūdzam skaidrojumu un precizēt apjomus.

**Atbilde:**

Lokālā tāmē Nr.1 punkts 5.2 lūdzam paredzēt izmantot Sakret SIP vai ekvivalentu materiālu. Patēriņš pēc SAKRET datiem 2,8-3,0kg/m2.

**9.jautājums.**

Lokālā tāmē Nr.5 - lietus notekas, teknes, skārda elementi (PURAL), projektā gan PE gan PURAL. Lūdzam skaidrojumu.

**Atbilde:**

Lokālā tāmē Nr.5 paredzētos metāla materiālus - lietus notekas, teknes, skārda elementus izmantot ar PE pārklājumu.

**10.jautājums.**

Nolikuma punktā 9.3.8. minēts - Pretendents iepirkuma līguma slēgšanas tiesību piešķiršanas gadījumā) Iesniegs Pasūtītājam avansa maksājuma garantiju (*avansa maksājuma gadījumā*) avansa maksājuma apmērā;

b) Iesniegs Pasūtītājam Darbu izpildes garantiju 10% apmērā no līguma summas;

c) Iesniegs Pasūtītājam Garantijas laika garantiju 5% apmērā no līguma summas.

Lai saņemtu kredītiestādes vai apdrošināšanas sabiedrības polisi un lai būvmateriālu piegādātāji varētu sniegt korektus piedāvājumus ir nepieciešams skaidri definēts piedāvājuma derīguma termiņš, t.i., datums vai mēnesis, līdz kuram piedāvājums ir derīgs. Lūdzam precizēt piedāvājuma derīguma termiņu.

**Atbilde:**

Nolikuma 17.8.punktā Iepirkuma līguma provizoriskais noslēgšanas laiks 2019.gada aprīlis, līdz ar to piedāvājumam jābūt derīgam līdz 2019.gada aprīlim (ieskaitot).

**11.jautājums.**

Tā kā ir neprecīzi noteikti iepirkuma priekšmeta fiziskie apjomi un priekšmeta saturs, līdz ar to nav nodrošināti visiem piegādātājiem vienādi nosacījumi lai izpildītu nolikuma punktu 11.3., (kā var paredzēt neparedzētus darbus?) un līguma projektā minētos punktus 4.2 līdz 4.3. Lūdzam precizēt visus apjomus un līguma projekta nosacījumus un iekļaut izmaksu aprēķinos finanšu rezervi neparedzētajiem darbiem.

**Atbilde:**

Visiem pretendentiem ir nodrošināti vienādi nosacījumi, jo visas izmaiņas, kas tiek veiktas Tehniskajā specifikācijā dotajos apjomos, tiek publicētas interneta vietnēs http://koknese.lv/iepirkumi un [www.eis.gov.lv/EKEIS/Procurement/Edit/14398](http://www.eis.gov.lv/EKEIS/Procurement/Edit/14398). Pretendents neparedzētiem darbiem paredzētās izmaksas var iekļaut tāmes kopsavilkumā virsizdevumu pozīcijā, kuru apmēru procentos katrs Pretendents nosaka individuāli.

Saskaņā ar Atklāta konkursa nolikumu objekta apskate ir obligāta, tās laikā Pretendents iepazīstas ar objekta faktisko stāvokli. Piedāvājuma sagatavošanas laikā Pretendentam ir pieejama visa ar Projektu saistītā dokumentācija un informācija, līdz ar to, Pretendentam iesniedzot Piedāvājumu, tajā jāparedz visas būvizstrādājumu un būvdarbu izmaksas, t.sk., arī neparedzētās izmaksas, lai pabeigtu un nodotu Pasūtītājam darbus, kā tas paredzēts Projektā.